Diogenas Sinopietis
Diogenas Sinopietis (sen. gr. Διογένης ὁ Σινωπεύς; g. apie 412 m. pr. m. e. Sinopėje, Mažoji Azija, m. apie 323 m. pr. m. e. Korinte) – graikų filosofas, vienas žymiausių kinikų mokyklos (gr. „ὁ κύων“ – šuo) atstovų. Diogenas Sinopietis buvo Antisteno mokinys. Piktai pašiepdamas jis kritikavo savo laikų visuomenės papročius. Filosofas gyveno asketiškai, kvietė grįžti į pirmykštę būklę, siekė įkūnyti autarkijos ir nereiklumo principus. Diogenas gyveno statinėje už miesto. Jis pagarsėjo ypatingai kandžiomis replikomis ir dėl to piliečiai jį praminė „šunimi“ (ὁ κύων – šuo).